Fusionen mellem sparekasserne Himmerland og Hobro kommer til at koste omkring 40 stillinger.

I aften skal sammenlægningen mellem Sparekassen Himmerland og Sparekassen Hobro godkendes på en ekstraordinær generalforsamling i messecenteret i Aars. Alle medarbejdere i de to sparekasser har fået en orienteringsmail, hvoraf det fremgår, at banksammenlægningen vil betyde fyringer for op mod 10 procent af de ansatte. Det svarer til omkring 40 stillinger. Efter sammenlægning får den nye Jutlander Bank næsten 100.000 kunder og en egenkapital på 2,4 milliarder. Det vil gøre det til Danmarks 10. største bank. Medarbejderne har endnu ikke forhandlet med ledelsen om de bebudede afskedigelser, som ledelsen vil bestræbe sig på primært vil blive naturlige afskedigelser.